Jelasin soal Filemografi Ajith Kumar  dalam bahasa melayu dong

Ajith Kumar ialah seorang pelakon lelaki India yang kebanyakannya bekerja di perfileman Tamil, selain peranan kecil dalam filem Tamil 1990 En Veedu En Kanavar, kerjaya profesionalnya bermula tiga tahun kemudian dalam filem Telugu Prema Pusthakam. Beliau memulakan kerjaya lakonan sebagai pelakon utama di pawagam Tamil dengan Amaravathi (1993). Meskipun meraih kejayaan sederhana, filem ini membantu beliau mendapat lebih banyak tawaran pemodelan. Selepas itu, beliau menjayakan peranan pembantu dalam filem-filem seperti Paasamalargal (1993) dan Pavithra (1994). Pada tahun 1995, beliau mencapai puncak kerjayanya dalam filem thriler romantik Aasai. Kejayaan filem ini menjadikan beliau sebagai pelakon terulung di pawagam Tamil. Beliau kemudian muncul sebagai pelakon utama dalam filem Agathiyan Kadhal Kottai (1996). Filem-filem berikutnya, Ullasam (1997) dan Kaadhal Mannan (1998), mengalami kegagalan secara komersial.

Dua watak lakonan Ajith adik-beradik kembar—dimana salah satunya bisu-tuli—dalam Vaali (1999) arhan S. J. Surya melayakkan beliau memenangi Anugerah Filmfare untuk Pelakon Lelaki Tamil Terbaik pertamanya. Tertarik dengan persembahannya dalam Vaali, Rajiv Menon mengambil Ajith berlakon dalam filem drama Kandukondain Kandukondain (2000). Pada tahun berikutnya, beliau bekerjasama dengan pengarah AR Murugadoss untuk filem aksi Dheena. Filem ini menjadi kejayaan komersial, melonjakkan reputasinya sebagai pahlawan aksi dan mendapat jolokan "Thala". Beliau berlakon dalam filem Citizen (2001), di mana beliau memegang sembilan watak berbeza. Filem drama Poovellam Un Vasam melayakkan beliau menerima Anugerah Khas di Anugerah Filem Negara Bahagian Tamil Nadu. Keluaran terakhirnya pada tahun tersebut ialah filem Hindi karya Santosh Sivan Aśoka, di mana beliau memegang watak antagonis dan digandingkan bersama Shah Rukh Khan. Penampilannya sebagai saudara kembar dalam filem 2002 karya K. S. Ravikumar Villain melayakkan beliau memenangi Anugerah Filmfare kedua (Pelakon Lelaki Tamil Terbaik).

Antara 2003 dan 2005, Ajith berundur dari kerjaya lakonan bagi menumpukan perhatian kepada kerjaya perlumbaan. Pada masa itu, beliau hanya berjaya menerusi filem Attahasam (2004). Pada tahun 2006, beliau kembali berlakon menerusi filem Varalaru, kolaborasi keduanya dengan Ravikumar. Beliau memegang tiga watak berbeza, salah satunya menjadi penari klasik. Filem ini menjadi filem Tamil dengan keuntungan tertinggi pada tahun tersebut, dan Ajith menerima Anugerah Filmfare ketiganya (Pelakon Lelaki Tamil Terbaik) untuk persembahannya. Pada tahun 2007, beliau muncul dalam dua filem—Kireedam dan Billa. Kireedam merupakan pembikinan semula filem Malayalam 1989 dengan tajuk yang sama sementara Billa merupakan pembikinan semula dari filem Tamil 1980 dengan tajuk yang sama. Dua keluaran berikutnya, Aegan (2008) dan Aasal (2010), meraih kegagalan kritis dan komersial.

Ajith memegang watak pegawai polis yang didakwa dalam Mankatha (2011) arahan Venkat Prabhu. Persembahannya dalam filem ini meraih sambutan dalam pawagam Tamil. Mankatha mempunyai pembukaan terbesar dari tahunnya untuk filem Tamil dan memberi kejayaan komersial terbesar dalam kerjaya Ajith pada masa itu. keluaran berikutnya, Billa II (2012), prekuel pertama pawagam Tamil, mendapat ulasan negatif. Ia diikuti oleh Arrambam (2013) dan filem masala arahan Siva Veeram (2014), yang keduanya meraih kejayaan komersial. Pada tahun 2015, beliau bekerjasama dengan Gautham Menon dalam filem drama jenayah Yennai Arindhaal. Persembahannya sebagai pegawai polis melayakkan beliau menerima pencalonan Pelakon Lelaki Tamil Terbaik di Anugerah Filmfare Selatan ke-63. Keluaran keduanya pada tahun itu, Vedalam (2015), yang meraih pembukaan terbesar di pawagam Tamil dan menjadi salah satu filem Tamil dengan keuntungan tertinggi pada tahun tersebut.